Source: http://totalbaschet.ro/articol/CSM-Sighetu-Marma%C8%9Biei-victorie-nea%C8%99teptat%C4%83-cu-CSM-T%C3%A2rgu-Mure%C8%99~66377
Timestamp: 2019-05-20 03:46:46+00:00

Document:
CSM Sighetu Marmației, victorie neașteptată cu CSM Târgu Mureș
Elevii lui Kosztelnik au oferit surpriza în Grupa Albastră
CSM Sighetu Marmației a reușit o victorie frumoasă în runda a 5-a din LNBM, Grupa Albastră. Elevii lui Emil Kosztelnik au trecut pe teren propriu de CSM Târgu Mureș, scor 79-75.
Sighețenii au început excelent meciul, cu un run de 15-2 și cu Christian Chițu în prim plan, care a înscris 8 puncte. Mureșenii s-au dezmeticit după primele 4 minute de coșmar și au încheiat primul sfert la nouă puncte, scor 23-14. Sighețenii au păstrat un avantaj important și în sfertul secund, au avut amândoi chiar și 14 puncte avantaj (40-26) și au intrat la pauză cu 11 puncte avans, scor 40-29.
Târgu Mureș a început însă sfertul 2 cu un run excelent de 16-2, cu David Engi și Norbi Șteff în prim-plan. Joshua Turner a egalat din nou la 45, dar oaspeții au pus din nou un run de 10-2, cu care au ajuns la 55-47. Însă gazdele și-au revenit pe finalul sfertului și au venit la un punct, scor 57-58, prin aportul celor trei americani, Edwards, Thomas și Turner. În ultimul sfert cele două echipe au mers cap la cap. Christian Chițu a reușit coșul decisiv de la 3 puncte, care a dus tabela la 75-72. Scor final 79-75 și elevii lui Kosztelnik obțin o victorie mare în fața mureșenilor, echipa de pe primul loc în Grupa Albastră.
Joshua Turner a înscris 25 de puncte, cu 9 recuperări dar și 7/22 din acțiune. Allan Tohomas a adunat 19 puncte cu 11 recuperări și 7/19 din acțiune. Christian Chițu a înscris 14 puncte, în timp ce Gregory Edwards a reușit și el un double-double, cu 13 puncte și 13 recuperări. De partea cealaltă Ernests Kalve a adunat 28 de puncte și 12 recuperări, Vlad Șolopa 14 puncte și Szabolcs Santa a avut 13 puncte și 13 recuperări.
În ciuda înfrângerii CSM Târgu Mureș rămâne lider autoritar în Grupa Albastră, cu 21-2, în timp ce CSM Sighetu Marmației a ajuns la 16-7 și se află pe locul secund.
Află toate informațiile redactate despre confruntarea dintre CS Municipal Sighetu Marmației vs CSM Târgu Mureș
Eduard Popa / 03 March 2019 / 19:28

References: CSM 

CSM 
 CSM 
 CSM 
 CSM 
 CSM